સારાંશ માટે દસ્તાવેજ: જો કોઈ ખાનગી તબીબને લાગે કે તેનો દરદી અસિમ્પ્ટોમૅટિક છે, કોઈ સ્વાસ્થ્ય કર્મચારીમાં કોરોનાના ચિહ્ન દેખાય, ઑપરેશન પહેલાં તબીબને ટેસ્ટ કરાવવાની જરૂર જણાય ત્યારે આ ટેસ્ટની છૂટ આપવામાં આવી છે. 

આ સિવાય કન્ટેઇન્મૅન્ટ ઝોનમાં રહેતી સગર્ભા મહિલા હૉસ્પિટલમાં સારવાર માટે દાખલ થાય ત્યારે, કિમો કે રેડિયો થૅરાપી અથવા હિમોડાયાલિસિસ કરાવી રહેલાં દરદી આ ટેસ્ટ કરાવી શકશે. 

જ્યારે દરદીનાં જીવન-મરણનો સવાલ હોય ત્યારે કોવિડ-19ના રિપોર્ટની રાહ જોયાં વગર જરૂરી શસ્ત્રક્રિયા હાથ ધરવાનો નિર્દેશ આપવામાં આવ્યો છે. 

હાઈકોર્ટમાં રાજ્ય સરકારે દલીલ આપી હતી કે સરકારી લૅબોરેટરીની ક્ષમતાનો ઉપયોગ થઈ ગયો હોય, ત્યારે ખાનગી લૅબોરેટરીની ક્ષમતાનો ઉપયોગ કરવામાં આવે છે. 

સરકારી પરીક્ષણ નિઃશુલ્ક હોય છે, જ્યારે ડરના માર્યા નાગરિકો ખાનગી પરીક્ષણ તરફ દોરવાઈ ન જાય અને તેમની ઉપર આર્થિક ભારણ ન વધે તે માટે કેટલાક નિયંત્રણ લાદવામાં આવ્યા હતા. 









ખાનગી તબીબોએ સરકારી કે ખાનગી લૅબોટેરટરીમાં ટેસ્ટ કરાવતા પહેલાં જિલ્લા /કૉર્પોરેશનના મુખ્ય આરોગ્ય અધિકારીની મંજૂરી લેવાની નહીં રહે. જોકે, તબીબોએ ઈ-મેલ દ્વારા તેની જાણ કરવાની રહેશે તથા સરકારની મોબાઇલ ઍપ્લિકેશન ઉપર આ અંગેની માહિતી આપવાની રહેશે. 

ટેસ્ટ અંગે દરદીને જાણ કરવાની રહેશે અને જો રિપોર્ટ પૉઝિટિવ આવે તો માર્ગદર્શિકા મુજબ સારવાર કરાવવાની રહેશે. 

ICMRની ગાઇડલાઇન સિવાયના કિસ્સામાં ટેસ્ટ કરાવવાની જરૂર ઊભી થાય તો જિલ્લા આરોગ્ય અધિકારી કે કૉર્પોરેશના મુખ્ય અધિકારીની મંજૂરી લેવાની રહેશે અને સંબંધિત અધિકારીએ 24 કલાકની અંદર મંજૂરી આપવાની રહેશે.

અદાલતને આંગણે AMA

અમદાવાદ મેડિકલ ઍસોસિયેશને ગુજરાત હાઈકોર્ટમાં અરજી દાખલ કરીને માગ કરી હતી કે ખાનગી તબીબો દ્વારા જે કેસની ભલામણ કરવામાં આવે, તેના તત્કાળ કોવિડ-19 ટેસ્ટ હાથ ધરવામાં આવે. 

તબીબોનું કહેવું છે કે કોઈ પણ દરદીનું ઑપરેશન કરતાં પહેલાં તેનો કોરોના ટેસ્ટ કરાવવો ફરજિયાત છે, પરંતુ રિપોર્ટ આવતાં સુધીમાં બે-ત્રણ દિવસ નીકળી જાય છે. 

ક્રિટિકલ અવસ્થામાં સરી ગયેલાં દરદીઓના કિસ્સામાં આ સમય કિંમતી હોય, તત્કાળ રિપોર્ટ મળવા જોઈએ, તેવી રજૂઆત પિટિશનમાં કરવામાં આવી હતી. 

આ અંગે ગુજરાત હાઈકોર્ટે સુનાવણી હાથ ધરી રાજ્ય સરકારને નિર્દેશ આપ્યા હતા. આ પહેલાં અમદાવાદની ખાનગી હૉસ્પિટલો અને નર્સિંગ હોમના સંગઠને સરકારની પરીક્ષણ-નીતિ સામે આંગળી ચીંધી હતી. 

પત્ર બાદ પિટિશન 

'અમદાવાદ...\nદસ્તાવેજની સમાન ભાષામાં સારાંશ:
ગુજરાત સરકારે હાઈકોર્ટના આદેશ બાદ કેટલીક શરતોને આધીન ખાનગી લૅબોરેટરીમાં ખાનગી તબીબોની ભલામણને આધારે કોવિડ-19 ટેસ્ટ કરાવવાને મંજૂરી આપી દીધી છે.